b'\n_START_ARTICLE_\nKelly Clarkson\n_START_SECTION_\nAnkstyvas gyvenimas\n_START_PARAGRAPH_\nKelly Clarkson gim\xc4\x97 Fortvorte, Teksase ir u\xc5\xbeaugo ma\xc5\xbeame Burlesono miestelyje, Fort Vorto priemiestyje. Ji yra tre\xc4\x8dias ir jauniausias Jeanne Ann Rose, pirmos klas\xc4\x97s mokytojos, turin\xc4\x8dios vels\xc5\xb3 ir graik\xc5\xb3 kraujo, ir Stephen Michael Clarkson, in\xc5\xbeinieriaus vaikas. Clarkson artimuosius sudaro ir brolis Jason su seserimi Alyssa. Kai Clarkson buvo \xc5\xa1e\xc5\xa1eri\xc5\xb3, jos t\xc4\x97vai i\xc5\xa1siskyr\xc4\x97 po septyniolikos santuokos gyvenimo met\xc5\xb3. Kaip to rezultatas, jos brolis persik\xc4\x97l\xc4\x97 pas t\xc4\x97v\xc4\x85, sesuo pas tet\xc4\x85, o Clarkson pasiliko su savo motina. Clarkson da\xc5\xbenai kraust\xc4\x97si nuo vieno Teksaso miesto \xc4\xaf kit\xc4\x85, kol jos mama dirbo keliose profesijose, kad gal\xc4\x97t\xc5\xb3 i\xc5\xa1laikyti \xc5\xa1eim\xc4\x85. \xc5\xa0eima \xc4\xafsik\xc5\xabr\xc4\x97 Burlesone, kur Clarkson mama i\xc5\xa1tek\xc4\x97jo antr\xc4\x85 kart\xc4\x85 u\xc5\xbe Jimmy Taylor._NEWLINE_Kol Clarkson augo, jos \xc5\xa1eima tur\xc4\x97jo sunki\xc4\x85 finansin\xc4\x99 pad\xc4\x97t\xc4\xaf ir da\xc5\xbenai gin\xc4\x8dijosi d\xc4\x97l pinig\xc5\xb3. B\xc5\xabtent d\xc4\x97l tokios gyvenimi\xc5\xa1kos patirties, Clarkson i\xc5\xa1moko b\xc5\xabti finansi\xc5\xa1kai atsakinga ir nepriklausoma ankstyvame am\xc5\xbeiuje. Ji patyr\xc4\x97 dvi t\xc4\x97v\xc5\xb3 skyrybas, pirm\xc4\x85 kart\xc4\x85 b\xc5\xabdama \xc5\xa1e\xc5\xa1eri\xc5\xb3 ir antr\xc4\x85 kart\xc4\x85 b\xc5\xabdama devyniolikos. Muzika tapo jos paguoda po pirm\xc5\xb3j\xc5\xb3 skyryb\xc5\xb3, bet tai dar nebuvo jai it i\xc5\xa1sigelb\xc4\x97jimas iki paauglyst\xc4\x97s. Clarkson lank\xc4\x97 Pauline G Hughes ir Burleson vidurines mokyklas. Mergait\xc4\x97 nor\xc4\x97jo tapti vandenyno biologe. Septintoje klas\xc4\x97je, mokytoja (ponia Cynthia Glenn) i\xc5\xa1girdo j\xc4\x85 dainuojant koridoriuje ir papra\xc5\xa1\xc4\x97 jos ateiti \xc4\xaf mokyklos choro atrank\xc4\x85. Clarkson pasak\xc4\x97 mokytojai, jog ji dar niekada nebuvo profesionaliose vokalo pamokose. Vidurin\xc4\x97je Clarkson pasirod\xc4\x97 tokiuose miuzikluose kaip Annie Get Your Gun, Seven Brides for Seven Brothers ir Brigadoon. Tai buvo toks mokyklinis laiko tarpas, kai Clarkson pirm\xc4\x85 kart\xc4\x85 nusprend\xc4\x97 dainuoti. Ji dainavo savo mokyklos talent\xc5\xb3 konkurse, po kurio vienas d\xc5\xbeentelmenas pasidalino keliais \xc4\xafkvepian\xc4\x8diais \xc5\xbeodeliais su ja: \xe2\x80\x9eDievas tau dav\xc4\x97 dovan\xc4\x85. Tu privalai dainuoti. Tu gimusi dainavimui.\xe2\x80\x9d Clarkson ir toliau dainavo ir greitai prad\xc4\x97jo lankyti klasikines balso pamokas, kadangi jos \xc5\xa1eima netur\xc4\x97jo daug pinig\xc5\xb3 ir ji tik\xc4\x97josi, jog muzika gal\xc4\x97s pad\xc4\x97ti koled\xc5\xbee jai gauti stipendij\xc4\x85._NEWLINE_Clarkson dirbo keliuose keistuose darbuose besimokant ir po mokyklos: ji pjov\xc4\x97 vej\xc4\x85, pad\xc4\x97jo savo rangovui krik\xc5\xa1tat\xc4\x97viui statyti balkonus ir dirbo kino teatre b\xc5\xabdama 16, v\xc4\x97liau persikraust\xc4\x97 \xc4\xaf Los And\xc5\xbeel\xc4\x85. Ji taip pat dirbo Papa John\xe2\x80\x99s, Subway, Starbucks ir vaik\xc5\xa1\xc4\x8diodavo po aplinkinius namus si\xc5\xablydama nusipirkti dulki\xc5\xb3 siurblius (v\xc4\x97liau ji pasidalino apie pastar\xc4\x85j\xc4\xaf darb\xc4\x85 savo patirtimi paprastais, bet \xc5\xbeaismingais \xc5\xbeod\xc5\xbeiais: \xe2\x80\x9eTai buvo suknista.\xe2\x80\x9d)._NEWLINE_Baigus vidurin\xc4\x99 mokykl\xc4\x85, Clarkson buvo pasi\xc5\xablytos stipendijos Teksaso universitete, \xc5\xa0iaur\xc4\x97s Teksaso universitete, ir Berkline, bet ji nusprend\xc4\x97 neiti \xc4\xaf koled\xc5\xbe\xc4\x85, nes \xe2\x80\x9ebuvo prira\xc5\xa1iusi tiek daug muzikos, kad nor\xc4\x97jo i\xc5\xa1bandyti save. Taip pat, ji nusprend\xc4\x97, jog koled\xc5\xbeui niekada neb\xc5\xabsi per senas.\xe2\x80\x9d\n_START_SECTION_\nAmerican Idol 2002\n_START_PARAGRAPH_\nClarkson nugal\xc4\x97jo pirmame American Idol sezone 2002\xc2\xa0m. rugs\xc4\x97jo 4 d., surinkdama 58\xc2\xa0% \xc5\xbei\xc5\xabrov\xc5\xb3 bals\xc5\xb3 prie\xc5\xa1 savo konkurent\xc4\x85 Justin Guarini. Springdama a\xc5\xa1aromis, Clarkson atliko balad\xc4\x99 \xe2\x80\x9eA Moment Like This\xe2\x80\x9c, dain\xc4\x85, kuri buvo para\xc5\xa1yta American Idol nugal\xc4\x97tojui/ai, kuri v\xc4\x97liau pasirodys jos debiutiniame albume Thankful. Dainos muzikinis vaizdo klipas buvo nufilmuotas Pantages teatre, Holivude, kuriame buvo ir scen\xc5\xb3 i\xc5\xa1 American Idol. Kai daina buvo i\xc5\xa1leista kaip singlas 2002\xc2\xa0m. spal\xc4\xaf, buvo sumu\xc5\xa1tas Jungtini\xc5\xb3 Valstij\xc5\xb3 Billboard Hot 100 reiting\xc5\xb3 rekordas, kai daina pakilo i\xc5\xa1 penkiasde\xc5\xa1imt antros vietos \xc4\xaf pirm\xc4\x85j\xc4\x85. \xc5\xa0\xc4\xaf pasiekim\xc4\x85 labai paveik\xc4\x97 pergal\xc4\x97 Idol, o singlas buvo parduotas 236,000 kopij\xc5\xb3 savo pirm\xc4\x85j\xc4\x85 savait\xc4\x99 Jungtin\xc4\x97se Valstijose.; jis praleido penkias savaites pirmoje vietoje Kanadoje.\n_START_SECTION_\nPo Idol\n_START_PARAGRAPH_\nPra\xc4\x97jus trumpam laikui po pergal\xc4\x97s American Idol, Clarkson buvo apkaltinta neva dirbanti su \xc4\xafra\xc5\xa1\xc5\xb3 studija. American Idol taisykl\xc4\x97s skelb\xc4\x97, kad dalyviams u\xc5\xbedrausta toliau dalyvauti realyb\xc4\x97s \xc5\xa1ou, jeigu jie jau dirba su \xc4\xafra\xc5\xa1\xc5\xb3 kompanija. Kad ir kaip b\xc5\xabt\xc5\xb3, ji pasiai\xc5\xa1kino, kad tik pasira\xc5\xa1\xc4\x97 svarbi\xc4\x85 sutart\xc4\xaf ir prad\xc4\x97jo tvarkyti demonstracin\xc4\x99 k\xc5\xabryb\xc4\x85._NEWLINE_Kelly Clarkson pasirod\xc4\x97 Va\xc5\xa1ingtono D. C. Lincoln Memorial 2002\xc2\xa0m. rugs\xc4\x97jo 11 d. sekant jos svaiginan\xc4\x8di\xc4\x85 ir nesenai prasid\xc4\x97jusi\xc4\x85 atlik\xc4\x97jos karjer\xc4\x85. I\xc5\xa1karto po pergal\xc4\x97s American Idol, Clarkson prad\xc4\x97jo vaidinti kartu su finalo konkurentu Justin Guarini filme From Justin to Kelly. Filmas buvo vargiai priimtas kritik\xc5\xb3 ir u\xc5\xbedirbo tik $5 milijonus doleri\xc5\xb3 \xc5\xa0iaur\xc4\x97s Amerikoje, o tai yra ma\xc5\xbeiau, nei \xc4\xaf j\xc4\xaf investuota. Clarkson pamin\xc4\x97jo keliuose interviu, kad ji buvo \xc5\xa1okiruota, jog po From Justin to Kelly \xc5\xbemon\xc4\x97s da\xc5\xbenai jai siunt\xc4\x97 lai\xc5\xa1kus kritikuodami jos aktoryst\xc4\x99 ar pagirdami j\xc4\x85, o ji net ne\xc5\xbeinojo, jog sutartyje nugal\xc4\x97tojas ir vice nugal\xc4\x97tojas tur\xc4\x97s filmuotis filme.\n_START_SECTION_\nWorld Idol\n_START_PARAGRAPH_\n2003\xc2\xa0m. gruod\xc4\xaf konkursas pavadinimu World Idol prasid\xc4\x97jo Londone, Anglijoje, su pirmojo sezono nugal\xc4\x97tojais i\xc5\xa1 viso pasaulio. Clarkson d\xc4\x97l sutarties buvo priversta dalyvauti, ji u\xc5\xbe\xc4\x97m\xc4\x97 antr\xc4\x85j\xc4\x85 viet\xc4\x85 \xc5\xa1alia norvegi\xc5\xa1kojo dievai\xc4\x8dio Kurt Nilsen. Ji atliko Aretha Franklin dain\xc4\x85 \xe2\x80\x9e(You Make Me Feel Like) a Natural Woman\xe2\x80\x9c. D\xc4\x97l savo skubaus pasi\xc5\xa1alinimo tiesiai po konkurso, jai buvo priekai\xc5\xa1taujama, kai kurie net dr\xc4\xafso j\xc4\x85 kaltinti kaip \xc5\xbeemo bendravimo lygio. Clarkson v\xc4\x97liau paai\xc5\xa1kino gerb\xc4\x97jams, jog tuo metu ji sirgo.\n_START_SECTION_\n2003\xe2\x80\x932004: Thankful\n_START_PARAGRAPH_\nSekant s\xc4\x97kming\xc4\x85 \xe2\x80\x9eA Moment Like This\xe2\x80\x9c i\xc5\xa1leidim\xc4\x85, Clarkson debiutin\xc4\xaf album\xc4\x85 Thankful i\xc5\xa1leido RCA \xc4\xafra\xc5\xa1\xc5\xb3 studija \xc5\xa0iaur\xc4\x97s Amerikoje, [baland\xc5\xbeio 15] d. Jis debiutavo pirmoje vietoje U. S. Billboard 200. RIAA album\xc4\x85 paskelb\xc4\x97 dvigubai platininiu, nes jo jau buvo parduota du milijonai kopij\xc5\xb3 gruod\xc4\xaf, o CRIA paskelb\xc4\x97 platininiu u\xc5\xbe 100,000 kopij\xc5\xb3 2004 m. vasario 10 d. Albumo ap\xc5\xbevalgos buvo gan\xc4\x97tinai malonios. Keli kritikai pa\xc5\xbeym\xc4\x97jo, kad jos ankstyvi pasiekimai yra viso labo American Idol d\xc4\x97ka. All Music Guide kritikas Stephen Thomas Erlewine pagyr\xc4\x97 album\xc4\x85 u\xc5\xbe savo vokalin\xc4\xaf i\xc5\xa1skirtinum\xc4\x85: \xe2\x80\x9e\xc5\xa1\xc4\xaf album\xc4\x85 Clarkson padaro lengvu ir \xc5\xbeavingu. Ji gali dainuoti sentimentaliai, ji gali dain\xc4\x85 i\xc5\xa1r\xc4\x97kti, ji gali b\xc5\xabti seksuali ir koketi\xc5\xa1ka ir tuo pa\xc4\x8diu metu b\xc5\xabti grak\xc5\xa1ti kaimynin\xc4\x97 mergina.\xe2\x80\x9d Rachel Kipp i\xc5\xa1 JS Online kritikavo Clarkson u\xc5\xbe tai, kad Thankful albume ji nebuvo tas pats asmuo kaip American Idol, bei para\xc5\xa1\xc4\x97: \xe2\x80\x9eper American Idol, Clarkson parod\xc4\x97 puik\xc5\xb3 bals\xc4\x85 ir \xc5\xbeavin\xc4\x8di\xc4\x85 bei miel\xc4\x85 asmenyb\xc4\x99. Tos asmenyb\xc4\x97s Thankful n\xc4\x97ra ir tai yra pati did\xc5\xbeiausia \xc5\xa1io albumo klaida\xe2\x80\x9d. Kipp kaltino prodiuserius u\xc5\xbe tai, kad jie neleid\xc5\xbeia Clarkson b\xc5\xabti savimi._NEWLINE_\xe2\x80\x9eMiss Independent\xe2\x80\x9c buvo labai s\xc4\x97kmingas antrasis singlas i\xc5\xa1 Thankful. Jis pasiek\xc4\x97 top de\xc5\xa1imtuk\xc4\x85 JAV ir Kadanoje ir u\xc5\xbedirbo Clarkson 2004\xc2\xa0m. Grammy apdovanojim\xc5\xb3 nominacij\xc4\x85 u\xc5\xbe \xe2\x80\x9eGeriausi\xc4\x85 atlik\xc4\x97jos pop vokalin\xc4\xaf pasirodym\xc4\x85\xe2\x80\x9c. Kai singlas buvo i\xc5\xa1leistas Jungtin\xc4\x97je Karalyst\xc4\x97je ir Australijoje, jis pasiek\xc4\x97 reiting\xc5\xb3 lenteli\xc5\xb3 de\xc5\xa1imtukus, ta\xc4\x8diau Thankful ten nebuvo toks populiarus. Jis debiutavo keturiasde\xc5\xa1imt pirmoje vietoje Anglijos album\xc5\xb3 reitinguose ir trisde\xc5\xa1imt tre\xc4\x8dioje Australijos album\xc5\xb3 reitinguose. Tolesni singlai i\xc5\xa1leisti svetur (ne \xc5\xa0iaur\xc4\x97s Amerikoje) sulauk\xc4\x97 net dar ma\xc5\xbeesnio d\xc4\x97mesio._NEWLINE_\xe2\x80\x9eLow\xe2\x80\x9c, tre\xc4\x8diasis singlas i\xc5\xa1 Thankful, pasiek\xc4\x97 antr\xc4\x85j\xc4\x85 viet\xc4\x85 Kanadoje, ta\xc4\x8diau jis nepaj\xc4\x97g\xc4\x97 pasiekti top 40 Jungtin\xc4\x97je Karalyst\xc4\x97je. Paskutinis singlas, \xe2\x80\x9eThe Trouble with Love Is\xe2\x80\x9c, nebuvo i\xc5\xa1leistas Kanadoje ir debiutavo #101 Jungtin\xc4\x97s Karalyst\xc4\x97s top\xe2\x80\x99e. Clarkson pastar\xc5\xb3j\xc5\xb3 singl\xc5\xb3 nes\xc4\x97kmes priskyr\xc4\x97 prastai vadybai ir jos vadybininkui Simon Fuller, kuris, kaip ji jaut\xc4\x97, nebuvo visi\xc5\xa1kai \xc4\xafsigilin\xc4\x99s \xc4\xaf jos karjer\xc4\x85._NEWLINE_Iki 2008\xc2\xa0m. Thankful albumo kopij\xc5\xb3 visame pasaulyje buvo parduota 4 milijonai.\n_START_SECTION_\n2007\xe2\x80\x932008: My December\n_START_PARAGRAPH_\nEuropos ture 2006-aisiais, Clarkson prad\xc4\x97jo ra\xc5\xa1yti ir kurti naujas dainas savo tre\xc4\x8diajam albumui, My December. Per Addicted tur\xc4\x85, Clarkson pristat\xc4\x97 dvi naujas dainas: \xe2\x80\x9eMaybe\xe2\x80\x9c ir \xe2\x80\x9eYeah\xe2\x80\x9c. Album\xc4\x85 \xc4\xafra\xc5\xa1in\xc4\x97ti prad\xc4\x97jo nuo 2006\xc2\xa0m. vasaros. Pirmasis singlas i\xc5\xa1 My December buvo \xe2\x80\x9eNever Again\xe2\x80\x9c, kuris debiutavo radijo stotyje 2007\xc2\xa0m. baland\xc5\xbeio 13 d. Daina buvo i\xc5\xa1leista iTunes 2007\xc2\xa0m. baland\xc5\xbeio 20 d., ta\xc4\x8diau ji buvo i\xc5\xa1imta su palikta pastaba, kad daina negalima iki 2007\xc2\xa0m. baland\xc5\xbeio 23 d. Singlas debiutavo Billboard Hot 100 #8 ir Pop 100 #5 vietose. Sekant \xe2\x80\x9eNever Again\xe2\x80\x9c, Clarkson i\xc5\xa1leido \xe2\x80\x9eSober\xe2\x80\x9c kaip kit\xc4\x85 singl\xc4\x85 i\xc5\xa1 My December 2007\xc2\xa0m. bir\xc5\xbeelio 6 d. Singlams buvo sudaryta reklama pasirodant \xe2\x80\x9eSaturday Night Live\xe2\x80\x9c ir The Tonight Show su Jay Leno. Clarkson taip pat sugr\xc4\xaf\xc5\xbeo \xc4\xaf American Idol 2007\xc2\xa0m. gegu\xc5\xbe\xc4\x97s 23 d., \xc5\xa1e\xc5\xa1tojo sezono final\xc4\x85, skai\xc4\x8diuojant nuo jos paskutinio pasirodymo tre\xc4\x8diajame sezone, atlikdama \xe2\x80\x9eNever Again\xe2\x80\x9c ir \xe2\x80\x9eSgt. Pepper\xe2\x80\x99s Lonely Hearts Club Band\xe2\x80\x9c su Aerosmith gitaristu Joe Perry grojan\xc4\x8diu per Bitl\xc5\xb3 dain\xc5\xb3 mi\xc5\xa1in\xc4\xaf._NEWLINE_Daina \xe2\x80\x9eChivas\xe2\x80\x9c yra pasl\xc4\x97pta daina, kuri\xc4\x85 galima i\xc5\xa1girsti kai pasibaigia \xe2\x80\x9eIrvine\xe2\x80\x9c. Clarkson j\xc4\x85 para\xc5\xa1\xc4\x97 bare ant servet\xc4\x97li\xc5\xb3 prie\xc5\xa1 einant \xc4\xaf Metal Skool koncert\xc4\x85 Los And\xc5\xbeele, kur ji buvo legendi\xc5\xa1kai pasteb\xc4\x97ta gerianti buteliuk\xc4\x85 Chivas Regal populiariame YouTube video, kai j\xc4\x85 atved\xc4\x97 dainuoti su grupe._NEWLINE_Clarkson i\xc5\xa1siskyr\xc4\x97 su savo vadyba, The Firm, 2007\xc2\xa0m. bir\xc5\xbeelio 11 d., po konflikto, supan\xc4\x8dio My December. Clarkson pasira\xc5\xa1\xc4\x97 su Starstruck Entertainment, kurios vadovas Narvel Blackstock\xc2\xa0\xe2\x80\x93 Reba McEntire vyras\xc2\xa0\xe2\x80\x93 2007\xc2\xa0m. liepos 2. 2007\xc2\xa0m. Bir\xc5\xbeelio 14, Live Nation paskelb\xc4\x97, kad Clarkson turas\xc2\xa0\xe2\x80\x93 jos pirmas valstyb\xc4\x97s turas arenose\xc2\xa0\xe2\x80\x93 buvo at\xc5\xa1auktas d\xc4\x97l ma\xc5\xbeos paklausos ir bus perkeltas \xc4\xaf v\xc4\x97lesn\xc4\xaf laik\xc4\x85 ir ma\xc5\xbeesnes, bei intymesnes vietas._NEWLINE_Clarkson atstat\xc4\x97 JAV turo svajones 2007-aisiais, ta\xc4\x8diau tai buvo daug ma\xc5\xbeesnis turas, nei tas, kur\xc4\xaf ji at\xc5\xa1auk\xc4\x97 bir\xc5\xbeel\xc4\xaf. Clarkson prad\xc4\x97jo savo My December tur\xc4\x85 spalio 10, Veronoje, Niujorke daug ma\xc5\xbeesn\xc4\x97se vietose nei anks\xc4\x8diau buvo planuota._NEWLINE_My December oficialiai buvo i\xc5\xa1leistas 2007\xc2\xa0m. bir\xc5\xbeelio 26 d. T\xc4\x85 pa\xc4\x8di\xc4\x85 dien\xc4\x85, Clarkson pasirod\xc4\x97 Good Morning America, kad prad\xc4\x97t\xc5\xb3 reklamuoti savo album\xc4\x85. Clarkson pasirod\xc4\x97 su dainomis i\xc5\xa1 naujo albumo, taip pat ir su singlu \xe2\x80\x9eNever Again\xe2\x80\x9c. Nepaisant kivir\xc4\x8do, supan\xc4\x8dio My December, albumas debiutavo #2 vietoje JAV su 291,000 kopij\xc5\xb3 pardavimu. Tai \xc5\xa1iek tiek geresnis debiutas nei ankstesnis Clarkson albumas, Breakaway, kuris debiutavo #3._NEWLINE_2007\xc2\xa0m. Liepos 7 d., Clarkson pasirod\xc4\x97 amerikie\xc4\x8di\xc5\xb3 Live Earth. Jos penki\xc5\xb3 dain\xc5\xb3 pasirodyme buvo: \xe2\x80\x9eWalk Away\xe2\x80\x9c, \xe2\x80\x9eHow I Feel\xe2\x80\x9c, \xe2\x80\x9eNever Again\xe2\x80\x9c, \xe2\x80\x9eSober\xe2\x80\x9c ir \xe2\x80\x9eSince U Been Gone\xe2\x80\x9c. Liepos USA Weekend \xc5\xbeurnalo leidinyje, Clarkson atviravo, jog paband\xc4\x97 marihuanos sausainio Amsterdame. \xe2\x80\x9eTai legalu ten, " sak\xc4\x97 ji, pridurdama, kad ji "nieko nedaryt\xc5\xb3 nelegalaus \xc4\x8dia, JAV\xe2\x80\x9c._NEWLINE_Music Choice parinko Clarkson kaip j\xc5\xb3 \xe2\x80\x9eM\xc4\x97n\xc4\x97sio atlik\xc4\x97j\xc4\x85\xe2\x80\x9c rugpj\xc5\xab\xc4\x8dio m\xc4\x97n\xc4\x97s\xc4\xaf. Justin Prager, roko ir popso programavimo vadovas, vie\xc5\xa1ai parei\xc5\xa1k\xc4\x97: \xe2\x80\x9eKelly trumpa karjera jau suteik\xc4\x97 mums tiek nuostabiai suprodiusuotos muzikos ir ji jau pasiek\xc4\x97 milijonus parodym\xc5\xb3 jos muzikini\xc5\xb3 vaizdo klip\xc5\xb3 Music Choice kataloge. Mes stengsim\xc4\x97s pad\xc4\x97ti Kelly ir toliau b\xc5\xabti susietai su savo fanais \xc5\xa1iame mil\xc5\xbeini\xc5\xa1kame portale.\xe2\x80\x9c Be \xc5\xa1ito, Music Choice i\xc5\xa1leido program\xc4\x85, kurioje piln\xc4\x85 Clarkson karjeros detali\xc5\xb3 ir dar katalog\xc4\x85 su jos m\xc4\x97gstamiausiais televizijos ir produkcijos momentais, klausim\xc5\xb3 ir atsakim\xc5\xb3 sesij\xc4\x85 su fanais, taip pat ir Clarkson mintis apie jos karjer\xc4\x85._NEWLINE_Clarkson buvo \xc5\xbevaig\xc5\xbed\xc5\xbei\xc5\xb3 trener\xc4\x97 per Canadian Idol per jo Top 5 savait\xc4\x99, penkt\xc4\x85j\xc4\xaf sezon\xc4\x85, kuris buvo rodomas per televizij\xc4\x85, CTV network kanalu, rugpj\xc5\xab\xc4\x8dio 20 ir ji taip pat pasirod\xc4\x97 kit\xc4\x85 nakt\xc4\xaf, kai buvo skelbiami rezultatai. Ji buvo apdovanota platinine certifikacija u\xc5\xbe daugiau nei 100,000 parduot\xc5\xb3 My December kopij\xc5\xb3 Kanadoje. Clarkson taip pat pasirod\xc4\x97 2007\xc2\xa0m. NFL atsidaryme, kur ji sudainavo valstyb\xc4\x97s himn\xc4\x85 ir atliko dainas i\xc5\xa1 My December: \xe2\x80\x9eNever Again\xe2\x80\x9c, \xe2\x80\x9eMaybe\xe2\x80\x9c ir \xe2\x80\x9eDon\xe2\x80\x99t Waste Your Time\xe2\x80\x9c. Clarkson dalyvavo rungtyn\xc4\x97se, kuriose var\xc5\xbe\xc4\x97si Dalaso kaubojai su Niujorko D\xc5\xbeetsais per pad\xc4\x97kos dien\xc4\x85._NEWLINE_My December buvo sertifikuotas auksu (500,000 kopij\xc5\xb3 parduota) ir platina (1,000,000 kopij\xc5\xb3 parduota) 2007\xc2\xa0m. gruod\xc5\xbeio 12 d. i\xc5\xa1 RIAA._NEWLINE_Iki 2008\xc2\xa0m., My December pardav\xc4\x97 2.5 milijonus kopij\xc5\xb3 visame pasaulyje.'